****

**Kolegij: Engleski u okolišnom i javnom zdravstvu**

**Voditelj: dr. sc. Matea Butković, predavač**

**Katedra: Katedra za društvene i humanističke znanosti u medicini**

**Studij: Preddiplomski studij sanitarnog inženjerstva**

**Godina studija: 2. godina**

**Akademska godina:** 2024./2023.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **Engleski u okolišnom i javnom zdravstvu** je obvezni predmet na drugoj godini prediplomskog studija sanitarnog inženjerstva koji se održava u trećem semestru, a sastoji se od 30 sati seminara (**2 ECTS**).**Cilj** kolegija je osposobiti studente za aktivnu pisanu i govorenu kompetenciju u području jezika, koja uključuje sve razine jezika (fonološke, leksičke, sintaktičke, stilske) medicinske struke.**Sadržaj predmeta je sljedeći:**Leksička i gramatička obrada iz područja medicine, ekologije, javnog zdravstva putem autentičnih tekstova i izlaganje odabrane seminarske teme pred studentima te obrada i prezentacija stručnih tema.**ISHODI UČENJA ZA PREDMET:****I. KOGNITIVNA DOMENA – ZNANJE** - obraditi (leksički i gramatički) autentične tekstove iz područja medicine, ekologije, javnog zdravstva na engleskom jeziku**II.PSIHOMOTORIČKA DOMENA – VJEŠTINE**- ovladati vještinama pisanja i čitanja stručne komunikacije na engleskom jeziku.- pisati tekstove na engleskom jeziku na odabranu temu- prezentirati odabranu temu na engleskom jeziku**Izvođenje nastave:**Nastava se izvodi u obliku 30 sati seminara.**Studentu je obveza pripremiti gradivo o kojem se raspravlja** (student aktivno sudjeluje u seminarima, prezentira odabranu seminarsku temu prema zadanim smjernicama i pristupa pismenim provjerama znanja).**Nastavnik ocjenjuje sudjelovanje studenta u radu seminara (pokazano znanje, razumijevanje, sposobnost postavljanja problema, zaključivanje, itd.).** Također se ocjenjuju i druge aktivnosti studenta (aktivno sudjelovanje u nastavi, usmeno izlaganje odabrane seminarske teme). |

**Popis obvezne ispitne literature:**

|  |
| --- |
| 1. Gjuran-Coha, A. (2013). English in Medicine. Medicinski fakultet, Rijeka.
 |

**Popis dopunske literature:**

|  |
| --- |
|  |

**Nastavni plan:**

# Popis seminara s pojašnjenjem:

|  |
| --- |
| **Seminar 1.   Introduction. Infectious Diseases. Influenza.****Grammar revision.**Kratkim uvodom u kolegij Engleski jezik II, studenti će biti upoznati sa sadržajem i ciljevima kolegija te kriterijima ocjenjivanja.Imenovati stručne pojmove i izraze vezane uz zarazne bolesti. Objasniti razliku između infekcije i zaraznih bolesti ("infection" i "infectious disease"). Opisati način prijenosa zaraznih bolesti. Navesti uzroke zaraze, simptome, tijek te komplikacije kod bolesti gripe, i objasniti razliku između gripe i prehlade ("influenza" i "common cold"). Prevesti stručan tekst vezan uz temu – *Gripa*. Definirati tvorbu pasiva te primijeniti pravila uporabe kod pretvaranja aktivnih rečenica u pasivne i obrnuto. Razlikovati vrste kondicionalnih rečenica i upotrijebiti kondicionalne rečenice u raznim kontekstima. **Seminar 2. Allergy. Asthma.****Grammar: Unreal Past.**Objasniti što je alergija te kako dolazi do alergijske reakcije. Navesti simptome različitih vrsta alergija. Pojasniti načine dijagnoze različitih alergija te navesti pojedine metode liječenja alergija. Objasniti nastanak i tijek bolesti astme. Navesti simptome astme. Razlikovati astmu od kronične opstruktivne plućne bolesti. Definirati stručne riječi vezane uz temu *Astma* sa sinonimima i parafrazama. Upotrijebiti pravila za uporabu glagolskih vremena pri izražavanju neke nestvarne situacije ("Unreal Past").**Seminar 3 Nutrition.****Endocrine System. Hyperthyroid Disease.****Grammar: Short-Form Relative Clauses.**Imenovati organe endokrinog sustava. Objasniti što su hormoni, što reguliraju. Opisati karakteristike žlijezda endokrinog sustava. Opisati funkciju štitne žlijezde i navesti najčešće bolesti štitne žlijezde. Definirati stručne riječi vezane uz temu *Endokrini sustav* sa sinonimima i parafrazama.Objasniti funkcije hormona štitne žlijezde. Navesti simptome hipertiroidizma (*Hyperthyroidism*). Opisati simptome Gravesove bolesti (*Graves' disease*). Objasniti načine liječenja poremećaja funkcije štitne žlijezde. Definirati uporabu zavisnih odnosnih rečenica u skraćenom obliku (Short-Form Relative Clauses) te primijeniti pravila u različitim kontekstima.*Izlaganje seminarskih radova.***Seminar 4 Obesity. Arthritis.****Grammar: Causative *have.***Objasniti što je pretilost. Definirati pojam *Body mass index* (BMI). Navesti moguće posljedice pretilosti na zdravlje. Nabrojati najčešće poremećaje u prehrani te ih objasniti. Objasniti što je artritis, te razlikovati različite oblike artritisa. Nabrojati najčešće simptome artritisa i navesti načine dijagnosticiranja bolesti. Upotrijebiti konstrukcije *causative have* u raznim kontekstima.*Izlaganje seminarskih radova.***Seminar 5 Prvi test uključuje sljedeće teme:** Infectious Diseases. Influenza. Allergy. Asthma. Endocrine System.Hyperthyroid Disease**.** Obesity. Arthritis.Unreal Past.Short-Form Relative Clauses. Causative have.**Seminar 6 Osteoporosis.****Grammar: Gerund. Infinitive.**Objasniti što je osteoporoza i kada se pojavljuje. Objasniti pojam BMD (*bone mineral density).* Navesti razlike primarne i sekundarne osteoporoze te objasniti načine liječenja bolesti. Definirati stručne riječi vezane uz temu *Osteoporoza* sa sinonimima i parafrazama. Primijeniti pravila za uporabu glagolskih oblika 'gerund' i 'infinitiv' u različitim kontekstima.*Izlaganje seminarskih radova.***Seminar 7 Cancer.****Grammar: Modal Verbs.**Objasniti što je karcinom te navesti osnovne značajke karcinoma: uzrok nastanka bolesti, tijek bolesti, načini dijagnosticiranja bolesti i metode liječenja. Navesti što su geni te razliku između zloćudnih ('*malignant*') i dobroćudnih ('*benign*') stanica. Primijeniti pravila za uporabu modalnih glagola u potvrdnom, niječnom i upitnom obliku te upotrijebiti modalne glagole u raznim kontekstima pri izražavanju sadašnje, prošle i buduće radnje.*Izlaganje seminarskih radova.***Seminar 8 Skin neoplasms.****Grammar: Modal Verbs.**Objasniti pojam "*skin neoplasm*". Nabrojati tri najčešća oblika zloćudnih karcinoma kože, objasniti razliku između ta tri oblika te navesti najčešće simptome. Objasniti '*ABCD of skin cancer'*. Prevesti stručan tekst vezan uz temu *Karcinom kože*. Definirati uobičajene stručne pojmove i riječi vezane uz temu *Karcinom kože* sinonimima i parafrazama. Razlikovati uporabu modalnih glagola u rečenicama i u određenom kontekstu. *Izlaganje seminarskih radova.****\*Rok za predaju seminarskog rada.*****Seminar 9 Test 2.****Drugi test uključuje sljedeće teme:** Osteoporosis. Cancer. Skin Neoplasms. Gerund. Infinitive. Modal Verbs.**Seminar 10 Priprema za ispit.***Izlaganje seminarskih radova. Seminarski radovi – povratna informacija.* |

**Obveze studenata:**

|  |
| --- |
| Studenti su obvezni redovito pohađati  seminare i aktivno sudjelovati u aktivnostima, pripremiti i usmeno prezentirati odabranu seminarsku temu. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***ECTS bodovni sustav ocjenjivanja:***Ocjenjivanje studenata provodi se prema važećem **Pravilniku o studijima Sveučilišta u Rijeci**, te prema **Pravilniku o ocjenjivanju studenata na Medicinskom fakultetu u Rijeci** (usvojenog na Fakultetskom vijeću Medicinskog fakulteta u Rijeci). Rad studenata vrednovat će se i ocjenjivati tijekom izvođenja nastave, te na završnom ispitu. Od ukupno **100 bodova**, tijekom nastave student može ostvariti **70 bodova**, a na završnom ispitu **30 bodova.** 1. **Tijekom nastave vrednuje se (maksimalno do 70 bodova):**

**a)** Tijekom nastave svi studenti su obvezni pristupitipismenim parcijalnim provjerama znanja **(2 testa)** gdje stječu maksimalno **50 bodova**. Na svakom testu studenti stječu maksimalno 25 bodova. Kriterij za dobivanje ocjenskih bodova je 50% točno riješenih pitanja.**b) Pisanje seminarskog rada i obvezna usmena prezentacija (20 bodova)**Student je dužan napisati seminarski rad prema zadanim smjernicama (10 bodova) izložiti odabranu seminarsku temu pred svojom studijskom grupom uz Power-Point prezentaciju (10 bodova). 1. **Završni ispit (do 30 bodova)**

**Završni ispit** je **pismeni ispit**. Ispit nosi maksimalno 30 ocjenskih bodova. Za prolaz na završnom ispitu, student mora ostvariti minimalno 15 bodova (50%).**Tko može pristupiti završnom ispitu**:Studenti koji su tijekom nastave ostvarili minimalno 35 bodova (50% i više ocjenskih bodova od ocjenskih bodova koje je bilo moguće steći tijekom nastave kroz oblike kontinuiranog praćenja i vrednovanja):- uspješno položene parcijalne provjere znanja (ostvarili na svakoj minimalno 12.5 bodova) - uspješno napisati seminarski rad i izložiti odabranu seminarsku temu (ostvarili minimalno 10 bodova) i nemaju više od 30% izostanaka s nastave.**Tko ne može pristupiti završnom ispitu:*** **Studenti koji su tijekom nastave ostvarili 0 do 34,9 bodova ili koji imaju 30% i više izostanaka s nastave.** Takav student je **neuspješan (1) F** i ne može izaći na završni ispit, tj. mora predmet ponovno upisati naredne akademske godine.

**Konačna ocjena** je zbroj ECTS ocjene ostvarene tijekom nastave i na završnom ispitu:

|  |
| --- |
| **Konačna ocjena**  |
| A (90-100%) | izvrstan (5) |
| B (75-89,9%) | vrlo-dobar (4) |
| C (60-74,9%) | dobar (3) |
| D (50-59,9%) | dovoljan (2) |
| F (studenti koji su tijekom nastave ostvarili manje od 35 bodova ili nisu položili završni ispit) | nedovoljan (1) |

**Termini održavanja testova tijekom nastave:**08.11.2023.29.11.2023. |

**Mogućnost izvođenja nastave na stranom jeziku:**

|  |
| --- |
| Da. |

**Ostale napomene (vezane uz kolegij) važne za studente:**

|  |
| --- |
| Nastavni sadržaji i sve obavijesti vezane uz kolegij nalaze se na *Share-portalu* za internu komunikaciju Katedre za društvene i humanističke zannosti u Medicini i na portalu Merlin. |

**SATNICA IZVOĐENJA NASTAVE (za akademsku 2023./2024. godinu)**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari (vrijeme i mjesto)** | **Vježbe (vrijeme i mjesto)** | **Nastavnik** |
| 04.10.2023. |  | S1 (14.00-17.00) P15 Medicinski fakultet  |  | Dr. sc. Matea Butković |
| 11.10.2023. |  | S2 (13.00-16.00) P4 Medicinski fakultet |  | Dr. sc. Matea Butković |
| 18.10.2023. |  | S3 (13.00-16.00) P4Medicinski fakultet |  | Dr. sc. Matea Butković |
| 25.10.2023. |  | S4 (13.00-16.00) P4 Medicinski fakultet |  | Dr. sc. Matea Butković |
| 02.11.2023. |  | S5 (13.00-16.00) online |  | Dr. sc. Matea Butković |
| 08.11.2023. |  | S6 (13.30-16.30) P4 Medicinski fakultet |  | Dr. sc. Matea Butković |
| 15.11.2023. |  | S7 (13.00-16.00) P4 Medicinski fakultet |  | Dr. sc. Matea Butković |
| 22.11.2023. |  | S8 (14.00-17.00) P2 Medicinski fakultet |  | Dr. sc. Matea Butković |
| 29.11.2023. |  | S9 (13.00-16.00) P4 Medicinski fakultet |  | Dr. sc. Matea Butković |
| 06.12.2023. |  | S10 (13.00-16.00) P6 Medicinski fakultet |  | Dr. sc. Matea Butković |

**Popis seminara:**

|  |  |  |  |
| --- | --- | --- | --- |
|  | **SEMINARI (tema seminara)** | **Broj sati nastave** | **Mjesto održavanja** |
| S1 | Introduction. Infectious Diseases. Influenza. | 3 | P15 (Medicinski fakultet) |
| S2 | Allergy. Asthma.  | 3 | P4 (Medicinski fakultet) |
| S3 | Endocrine System. Hyperthyroid Disease.   | 3 | P4 (Medicinski fakultet) |
| S4 | Obesity. Arthritis. | 3 | P4 (Medicinski fakultet) |
| S5 | Test 1. | 3 | online |
| S6 | Osteoporosis.  | 3 | P4 (Medicinski fakultet) |
| S7 | Cancer. | 3 | P4 (Medicinski fakultet) |
| S8 | Skin Neoplasms.  | 3 | P2 (Medicinski fakultet) |
| S9 | Test 2. | 3 | P4 (Medicinski fakultet) |
| S10 | Priprema za ispit | 3 | P6 (Medicinski fakultet) |
|  | **Ukupan broj sati seminara** | **30** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 12.12.2023. |
| 2. | 05.02.2024. |
| 3. | 12.06.2024. |
| 4. | 13.09.2024. |